Vila Nova de Poiares

Vila Nova de Poiares estas portugala urbeto en la distrikto Koimbro, Centra regiono kaj subregiono Região de Coimbra, kun ĉirkaŭ 3 800 enloĝantoj. Ĝi estas je 22 km de Koimbro, distrikta ĉefurbo. 

Vila Nova de Poiares estas sidejo de municipo Vila Nova de Poiares kun 84,45 km² kaj 7 281 enloĝantoj (2011), subdividita en kvar fregezioj. La municipo limas norde kun Penacova, oriente kun Arganil, sude kun Lousã, sudokcidente kun Miranda do Corvo kaj okcidente kun Koimbro. 

Historio
Oni trovis prahistoriajn restaĵojn, ekzemple ĉe la dolmeno, kaj de epokoj de romianoj kaj islamanoj. Ŝajne estas gastejo en la tempo de D. Sanĉo la 1-a, kaj ankaŭ diversaj religiaj konstruaĵoj apartenantaj al la Monaĥejoj de Lorvão, de Sankta Kruco kaj de la Universitato de Koimbro, kaj tial la urbo ne estis mezepoka municipo kaj estis sub la jurisdikcio de tiuj entoj.

La municipo naskiĝis en 1836, sed estis nuligita dufoje. Ĝi estis restarigita definitive la 13an de Januaro 1898, dato en kiu ankoraŭ nuntempe oni okazigas Municipan Feston.

Vila Nova de Poiares estis altigita al la kategorio de vila (urbeto) en 1905, sed ekonomie kaj socie restis stagne ĝis la Revolução dos Cravos. Nuntempe Poiares estas moderna municipo.

Submunicipoj
Vila Nova de Poiares estas subdividita en la jenaj kvar fregezioj:
 Arrifana
 Lavegadas
 Poiares (Santo André)
 São Miguel de Poiares

 Vidindaĵoj 
 Kapeloj de Nossa Senhora das Necessidades kaj de Santo António (São Miguel de Poiares)
 Dolmeno de São Pedro Dias
 Preĝejoj de Santa Maria da Arrifana, de São José das Lavegadas, de São Miguel de Poiares kaj de Vila Nova de Poiares
 Monumento "O Cristo"
 Urbodomo de Vila Nova de Poiares
 Ponto de Mucela

 Bildoj 

 Eksteraj ligiloj 

 História de Vila Nova de Poiares 

Kategorio:Urboj de Portugalio
Kategorio:Distrikto Koimbro